《丰城道中》
清代·鄂容安

风定潮平雾尽开，客怀随处觉悠哉。村藏翠竹千重出，江转青悠四面来。

章贡烟波连棹影，匡庐路径隔云隈。明朝且向南昌去，高阁登临溯往回。

作者简介：（1714—1755）清满洲镶蓝旗人，字休如，号虚亭，西林觉罗氏，鄂尔泰长子。雍正十一年进士。充军机处章京。乾隆间历编修、兵部侍郎、河南巡抚、两江总督。授参赞大臣，从征伊犁。会阿睦尔撒纳叛，力战不支，自尽，谥刚烈。工诗，有《鄂虚亭诗草》。